মোহালিতে ম্যাচ চলাকালীন পর পর গুলি! মৃত্যু কবাডি খেলোয়াড়ের

ওয়েবডেস্ক- মোহালিতে (Mohali) ম্যাচ চলাকালীন রক্ত গঙ্গা বয়ে গেল! গুলিবিদ্ধ হয়ে মাটিতে লুটিয়ে পড়লেন কবাডির খেলোয়াড়। হামলায় মৃত্যু হয়েছে তার। কী কারণে হামলা তা এখনও স্পষ্ট নয়। মৃতের নাম কানওয়ার দিগ্বিজয় সিং ওরফে রানা বালাচৌরিয়া (Kabaddi player Rana Balachauria) । তাঁকে গুরুতর আহত অবস্থায় মোহালির ফোর্টিস হাসপাতালে নিয়ে যাওয়া হয়েছিল, সেখানেই চিকিৎসকেরা তাকে মৃত বলে জানান।

সোমবার বিকেলে মোহালির সেক্টর ৮২-র একটি মাঠে কবাডি প্রতিযোগিতার আয়োজন করা হয়েছিল। সেই অনুষ্ঠানেরই আয়োজক ছিলেন রানান। একই সঙ্গে ওই প্রতিযোগিতায় যোগ দেন তিনি। বিকেল ৫টা নাগাদ তার দলের কবাডি ম্যাচ চলছিল। ঠিক তখনই আচমকা গুলি বর্ষণ শুরু হয়। প্রত্যক্ষদর্শীদের বয়ান, ওই প্রতিযোগিতা দেখতে মাঠে বহু মানুষ জড়ো হয়েছিল। একটা আনন্দের মুহূর্ত ছিল। ঠিক সেই সময় গুলির শব্দ শোনা যায়। আতঙ্কে মানুষের মধ্যে হুড়োহুড়ি পড়ে যায়।

পুলিশ জানিয়েছে, রানার মাথায় ও মুখে গুলি লাগে। মাটিতে লুটিয়ে পড়েন। রক্তাক্ত অবস্থায় উদ্ধার করে নিয়ে যাওয়া হয় হাসপাতালে। বাঁচানো যায়নি। কেন কী কারণ খুন তা তদন্ত করে দেখছে পুলিশ।

আরও পড়ুন- কোটি টাকার ‘হ্যান্ডশেক’ ছাড়াও দিল্লিতে দিনভর কী কী করবেন মেসি?

প্রত্যক্ষদর্শীরা জানিয়েছেন, ম্যাচ চলাকালীন একটি চারচাকা গাড়িতে চেপে আসেন কয়েক জন। তার পরেই গুলি। তবে অনেকের মনে, আততায়ীরা বাইকে করে আসে। ম্যাচ চলাকালীন মাঠে আতশবাজি পুড়ছিল। তাই গুলির শব্দ কেউ বুঝতে পারিনি। অনেকেই আতশবাজি ভেবে ভুল করে।

এই অনুষ্ঠানের প্রধান অতিথি হিসাবে উপস্থিত ছিলেন এক জন ডেপুটি পুলিশ সুপার (ডিএসপি)। তবে তিনি অনুষ্ঠানস্থল ছাড়ার কিছু ক্ষণ পরে এই ঘটনাটি ঘটে।

আততায়ীদের খোঁজে তল্লাশি শুরু করেছে পুলিশ। এই হত্যাকাণ্ডের পেছনে কোনও শত্রুতা বা দলগত প্রতিদ্বন্দ্বিতা আছে কিনা জানতে চাইলে এসএসপি বলেন, “বিষয়টি তদন্তাধীন।”

দেখুন আরও খবর-